钦定古今图书集成/明伦汇编/官常典/第142卷 > 密须
## 钦定古今图书集成/明伦汇编/官常典/第142卷 > 密须

帝辛十六祀，西伯伐密须。

按《诗经大雅》：“帝谓文王，无然畔援，无然歆羡，诞先登
于岸。密人不恭，敢拒大邦，侵阮徂共，王赫斯怒，爰整
其旅，以按徂旅，以笃周祜，以对于天下。依其在京，侵
自阮疆。陟我高冈，无矢我陵。我陵我阿，无饮我泉。我
泉我池，度其鲜原。居岐之阳，在渭之将。万邦之方，下
民之王。”

〈朱注〉密，密须氏也。姞姓之国。阮，国名。文王从阮疆而出以侵密，于是相其高原而徙都焉，所谓程邑也。

按《史记·周本纪》：“西伯伐密须。”

〈注〉应劭曰：“密须氏，姞姓之国。”瓒曰：“安定阴密县是。”

按《路史》，黄帝有熊氏子二十五，别姓者十二：祈酉、滕、
箴、任、苟、釐、结、儇、依及二纪也。馀循，姬姓，结姓，伯儵封
于南燕，密须、阚允、蔡光、敦、偪、燕、鲁、雝、断，密，虽结，分也。

〈注〉苟。《史记》作“荀。”

黄帝应代有风，后为之相，因八卦，说九宫，以安营垒，
次定万民之黄帝灭蚩尤，徽猷多本于后。尤北复
以其轻，剿其馀于辋谷，人赖其利，遂世祀之，是为金
山之神。谡封其后于任，锡之己姓，黄帝之孙，任己实
归。其在唐虞，俱有封土，《书》缺不见。夏后氏之初，封之
庖为姒姓。遾周之兴，武王复其后于宿，后有密宿、须
句、颛臾，邑于泲上，实典太昊之祀，以为东蒙主。是以
李氏将伐颛臾，而孔子伤之。须句后为侏所并，鲁复
取之而宿之，后则兴于宋，俱不复见。

按《通鉴前编》：“商王纣立十有六祀，西伯伐密须。”

〈目〉《通志》曰：初，文王问太公孰可伐，太公曰：“密须。”管叔曰：“其君强，明伐之不可。”太公曰：“先王伐逆不伐顺；伐险不伐易。”遂自阮徂共而及密须，密须之人，自缚其君而归。

周恭王四年，灭密。

按《国语》：“恭王游于泾上，密康公从。有三女奔之。其母
曰：‘必致之于王。夫兽三为群，人三为众，女三为粲。王
田不取群，公行下众，王御不参一族。夫粲，美之物也。
众以美物归女，而何德以堪之？王犹不堪，况尔小丑。
小丑备物，终必亡’。”康公弗献。一年，王灭密。

按：《史记周本纪注》：“韦昭曰：‘康公，密国之君，姬姓也’。”《正
义》曰：“《括地志》云：‘阴密故城在泾州鹑孤县西，东接县
城，故密国也’。”